laion/Wikipedia-Exotic huggingface dataset:
შალვა აზმაიფარაშვილი

შალვა ილიას ძე აზმაიფარაშვილი (დ. 7 იანვარი, 1903 [ძვ. სტ. 25 დეკემბერი , 1902], თბილისი — გ. 17 მაისი, 1958, იქვე) — ქართველი დირიჟორი და კომპოზიტორი, საქართველოს ხელოვნების დამსახურებული მოღვაწე (1941). 1930 წელს დაამთავრა თბილისის სახელმწიფო კონსერვატორია საორკესტრო (პროფესორი ა. ილინსკის კლასი), საკომპოზიციო (პროფ. ს. ბარხუდარიანის კლასი) და სადირიჟორო (პროფ. მ. ბაგრინოვსკის კლასი) განხრით, 1933 წელს კი — ასპირანტურის სადირიჟორო განყოფილება პროფ. ა. გაუკისა და ევგენი მიქელაძის ხელმძღვანელობით. 1923–1928 წლებში უკრავდა სასულე და სიმფონიურ ორკესტრებში. 1932 წლიდან იყო თბილისის ოპერისა და ბალეტის სახელმწიფო თეატრის დირიჟორი, ხოლო 1938–1952 წლებში მთავარი დირიჟორი. 1943–1953 წლებში ხელმძღვანელობდა საქართველოს რადიოს სიმფონიურ ორკესტრს, 1954–1957 — საქართველოს სახელმწიფო სიმფონიურ ორკესტრს. აზმაიფარაშვილის მუსიკალური ხელმძღვანელობით დაიდგა მრავალი ქართული ოპერა, მათ შორია მელიტონ ბალანჩივაძის „დარეჯან ცბიერი“ , ვიქტორ დოლიძის „ქეთო და კოტე“ (ორივე 1937), შ. მშველიძის „ამბავი ტარიელისა“ (1946, სახელმწიფო პრემია, 1947), გრიგოლ კილაძის „ლადო კეცხოველი“, ივანე გოკიელის „პატარა კახი“ (1943), დავით თორაძის „მთების ძახილი“ (1947) და სხვა. აზმაიფარაშვილის მუსიკალური ნაწარმოებებია: სიმფონიური პოემა „ყვარლის მთები“ (1939), საორკესტრო სიუიტა „ძველი თბილისის სურათები“ (1941), სიმფონის (1945), ვოკალურ-სიმფონიური პოემა „ქართლი“ (1946), ოპერა „ხევისბერი გოჩა“ (1951), მუსიკალური კომედია „რაც გინახავს, ვეღარ ნახავ“ (1952) და სხვა. იყო საქართველოს სსრ უმაღლესი საბჭოს I, II, III მოწვევების დეპუტატი. დაჯილდოებულია „საპატიო ნიშნის“ ორდენით. დაკრძალულია მწერალთა და საზოგადო მოღვაწეთა დიდუბის პანთეონში. ჩხიკვაძე გ., საქართველოს საბჭოთა კომპოზიტორები, თბ., 1956; ქართული საბჭოთა ენციკლოპედია, ტ. 1, თბ., 1975. — გვ. 213-214. ზ. ბაბუნაშვილი, თ. ნოზაძე, „მამულიშვილთა სავანე“, გვ. 35, თბ., 1994 შალვა აზმაიფარაშვილი — საქართველოს ბიოგრაფიული ლექსიკონი
ჰენრი მორტონ სტენლი

ჰენრი მორტონ სტენლი (ინგლ. Henry Morton Stanley; დ. 28 იანვარი, 1841 — გ. 10 მაისი, 1904) — ბრიტანელ-ამერიკელი ჟურნალისტი, აფრიკის მკვლევარი. 17 წლისა წავიდა ემიგრაციაში დიდი ბრიტანეთიდან აშშ-ში. 1871-1872 წლებში აფრიკაში გაემგზავრა დეივიდ ლივინგსტონის საძებნელად, იპოვა ის ტანგანიიკის ტბასთან და მასთან ერთად გამოიკვლია ეს ტბა. 1874-1877 წლებში ხელმძღვანელობდა ინგლის-ამერიკის ექსპედიციას, რომელმაც გადაკვეთა აფრიკა აღმოსავლეთიდან დასავლეთის მიმართულებით. სტენლიმ დაადგინა ვიქტორიას ტბის მოხაზულობა, აღმოაჩინა რუვენზორის მთის მასივი და ედუარდისა და ჯორჯის ტბები; გამოიკვლია მდინარე კაგერა, შემოუარა ტანგანიიკის ტბას, გაუყვა მდინარე კონგოს ლუალაბიდან შესართავამდე და რუკაზე გამოსახა მისი შუაწელი. 1879-1884 წლებში მსახურობდა ბელგიის მეფე ლეოპოლდ II-სთან. მონაწილეობა მიიღო მდინარე კონგოს აუზის დაპყრობაში. გზადაგზა აღწერა კონგოს რამდენიმე შენაკადი, აღმოაჩინა ტბები ლეოპოლდ II (ახლანდელი მაი-ნდომბე) და ტუმბა. 1887–1889 წლებში ხელმძღვანელობდა ინგლისურ ექსპედიციას, ხელახლა გადაკვეთა აფრიკა, ამჯერად — დასავლეთიდან აღმოსავლეთის მიმართულებით. გამოიკვლია მდინარე არუვიმი, დაადგინა, რომ ედუარდის ტბა მიეკუთვნება ნილოსის სისტემას. სტენლის სახელი ეწოდება ჩანჩქერებს კონგოს ზემოთში. Through the dark continent..., v. 1—2, L., 1878; In darkest Africa...,v. 1—2, L., 1890. შეგიძლიათ იხილოთ მედიაფაილები თემაზე „ჰენრი მორტონ სტენლი“ ვიკისაწყობში. ჰენრი მორტონ სტენლი — სტატია დიდი რუსული ენციკლოპედიიდან (რუსული) ჰენრი მორტონ სტენლი — სტატია ენციკლოპედია ბრიტანიკიდან (ინგლისური)
არსენ IV ბულმაისიმისძე

არსენი (ბულმაისიმისძე) — საქართველოს კათალიკოსი XIII საუკუნის I ნახევარში. ჯალალედინისა და მონღოლების შემოსევის დროს ვარდან და აბუსერ აბუსერიძეებთან ერთად იღვწოდა საქართველოს სიმტკიცისა და დამოუკიდებლობისათვის. ქართული საისტორიო მასალებით არსენ კათალიკოსი ცხოვრობდა XIII საუკუნეში. მას ანტონ კათალიკოსი იხსენიებს თავის „წყობილ-სიტყვაობაში“ და განმარტავს: რომ არსენ „კათალიკოსი იყო ფილოსოფოსი, მჭერმეტყველი, სამღვთო პიიტიკოსი, ლამაზი მუსიკი, მშვენიერი მეშაირე და სხვანიო“. მის შესახებ პლატონ იოსელიანი წერს: „ესე სცხოვრობდა, ვითარცა ჰგონებენ, მეცამეტე საუკუნესა, თუმცა კათალიკოზთ სიაში არ არის მოხსენიებული“. არსენ კათალიკოსის მოღვაწეობის წლები იოსელიანს საეჭვოდ მიაჩნდა და ამიტომ მეცამეტე საუკუნის კათალიკოზთა სიაში არ შეუყვანია არსენის სახელი. დიმიტრი ბაქრაძეს კი ეჭვი არ აქვს, რომ არსენ ბულმაისძე მეცამეტე საუკუნეში ცხოვრობდა. „ძეგლის წერა“, სარწმუნოებისა, რომელიც აღუწერიათ კონსტანტინოპოლის კრებაზე. წმინდა ხატთა თაყვანისაცემად. „ბრწყინვალე კვირა“, ერთ წიგნად. „კრება“, მასში მოყვანილია თუ სად ვინ მეფობს, ასევე სად რომელი კათალიკოზი და პატრიარქი მართავს თავის სამწყსოს და სხვა. „იამბიკო ღვთისმშობელზე“, დაბეჭდილია ევსტათი მცხეთელის საგალობელში. პროლოგი იამბიკოდ, ოთხთთვეული, წმინდათა პატივისათვის: თებერვალი, მარტი, აპრილი და მაისის. არსენ ბულმაისიმისძე მეტწილად ჰიმნოგრაფიულ თხზულებებს ქმნიდა ქართული და მსოფლიო ეკლესიის წმინდანთა და დღესასწაულთა სადიდებლად. მისი საგალობელი, რომელიც ეძღვნება ანტონ მარტყოფელის მიერ საქართველოში მაცხოვრის ხელთუქმნელი ხატის ჩამოტანას, გამსჭვალულია პატრიოტული სულისკვეთებით და მიზნად ისახავს მტერთაგან შევიწროებული ქართველების გამხნევებას. საქართველოს მართლმადიდებელი ეკლესიის მეთაურები მიქაძე გ., ქართული საბჭოთა ენციკლოპედია, ტ. 1, თბ., 1975. — გვ. 585. „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855
ჯეიმზ კლარკ როსი

ჯეიმზ კლარკ როსი (ინგლ. James Clark Ross; დ. 15 აპრილი, 1800 — გ. 3 აპრილი, 1862) — ინგლისელი მეზღვაური, პოლარეთის მკვლევარი. 1818–1833 წლებში მონაწილეობდა ჩრდილოეთ-დასავლეთ გასასვლელის მაძიებელ ექვს არქტიკულ ექსპედიციაში, რომელთაგან სამს (1819–1824 წლებში) ხელმძღვანელობდა უილიამ ედუარდ პარი, ორს (1818 და 1829–1833 წლებში) — მოგზაურის ბიძა ჯონ როსი. 1830 წელს როსმა მარხილით გადაკვეთა ნახევარკუნძული ბუთია, დასავლეთ მხარეს აღმოაჩინა სრუტე (სრუტეს შემდგომ მისი სახელი ეწოდა) და დაინახა მიწა (კინგ-უილიამის კუნძული), რომელიც მან ნახევარკუნძულად მიიჩნია. 1831 წელს აღმოაჩინა ჩრდილოეთი მაგნიტური პოლუსი ჩ.გ. 70°05' 17" და დ.გ. 96°’46'45"-ზე. 1840–1843 წლებში სამჯერ იმოგზაურა ანტარქტიკაში გემებით „ერებუსი“ და „ტერორი“. 1841 წელს აღმოაჩინა ზღვა, რომელიც მის სახელს ატარებს, ვიქტორიას მიწა, ვულკანები ერებუსი და ტერორის მთა (როსის ნახევარკუნძულზე) და როსის ყინულოვანი ბარიერი. 1842 წელს მიაღწია 78°09'30"-ს. როსმა რუკაზე დაიტანა ვიქტორიას მიწის აღმოსავლეთი ნაპირი, იგი მას, ისევე როგორც ადრე აღმოჩენილ ანტარქტიკულ მიწებს, კუნძულებად თვლიდა და არა სამხრეთის კონტინენტის ნაწილებად. 1848–1849 წლებში გემ „ენტერპრაიზზე“ ხელმძღვანელობდა ჯონ ფრანკლინის საძიებლად განკუთვნილ ექსპედიციას, რომელიც წარუმატებლად განხორციელდა. იყო სამეფო გეოგრაფიული საზოგადოების წევრი. Voyage of discovery and reseach in Southern and Antarctic regions during the years 1839—43, v. 1—2, L., 1847. ჯეიმზ კლარკ როსი — სტატია დიდი რუსული ენციკლოპედიიდან (რუსული) ჯეიმზ კლარკ როსი — სტატია ენციკლოპედია ბრიტანიკიდან (ინგლისური)
ტიბეგინგი

ტიბეგინგი (ინგლ. tea bag-იდან ჩაის პაკეტი) — სლენგური ტერმინი, სექსუალური აქტისთვის რომლის დროს სიამოვნების მისაღებად კაცი თავის სათესლე პარკს ათავსებს ამის მსურველ სექსუალური პარტნიორის პირში, მის სახეზე ან თავზე. პრაქტიკის სახელი, რომელიც სრულდება შიგნით და გარეთ მოძრაობაში, მოდის ცხელი წყლით სავსე ჭიქაში, ჩაის ფერის გამოყოფის მიზნით, ჩაის პაკეტის მოძრაობიდან. როგორც არაშემღწევი სექსის სახე, ის შეიძლება შესრულდეს უბრალოდ სიამოვნებისთვის ან როგორც პრელუდია. პენისთან ერთან სათესლის პარკიც საკმაოდ მგრძნობიარე ორგანოა და ერთ-ერთ ეროგენულ ზონად ითვლება. ამგვარად მისი სხვადასხვა სახით სტიმულაცია მრავალი კაცისთვის ორალური სექსის განუყოფელი ნაწილია. აგრეთვე, ზოგისთვის იგი შეიძლება არამიმზიდველი იყოს და მისი განხორციელება არაა საჭირო იყოს ფიზიკურად საზიანო ან არაკომფორტული იმ პირისთვის რომელიც ორალურ სტიმულაციას ახორციელებს. „ტიბეგინგის“ პოპულარობის მატებას მიაწერენ, მისი ამსახველი სცენის ფილმ ფოტოგრაფში ჩვენებას, რომელიც 1998 წელს იქნა გამოშვებული. ამის შემდეგ იგი წყვილებში საკმაოდ პოპულარული გახდა, რათა განხილულიყო ფილმ სექსი დიდ ქალაქშის ერთ-ერთ ეპიზოდში. სექს ესქპერტებმა „ტიბეგინგის“ რამდენიმე ტექნიკა შეაქეს, შემსრულებლის მიერ რომლის ფელაციის დროს გამოყენებაც პარტნიორის სიამოვნებას უფრო გაზრდის. ეს მოიცავს სათესლის პარკის ნაზად წოვასა და გაქაჩვას და ტუჩების გამოყენებას, რათა კბილებით რაც შეიძლება ნაკლები კონტაქტი იყოს. იგი ასევე რეკომენდირებულია როგორც პრელუდია ან უსაფრთხო სექსი. მიმომხილველ დენ სავაჟის მიხედვით, ადამიანი რომლის სათესლის პარკიც სტიმულირდება წარმოადგენს „ტიბეგერს“ (the teabagger), ხოლო ვინც ამ სტიმულაციას ახორციელებს — „ტიბეგი“-ს (the teabaggee)." სექსისა და ურთიერთობის ექსპერტებს ამ აქტის შესრულებაზე სხვადასხვა განსაზღვრებები აქვთ. ექსპერტების ნაწილი „ტიბეგინგის“ აქტს ჩვეულებრივ ფელაციად მიიჩნევს, ოღონდ სათესლის პარკის მონაწილეობით. ↑ MacLeod, Debra; MacLeod, Don (2009) Lip Service: A His and Hers Guide to the Art of Oral Sex & Seduction. Penguin Group, გვ. 141–142. ISBN 978-1-58542-696-6.  ↑ Wietsma, Ashley (22 March 2007). „Make sure your bed is always comfortable“. John Hopkins News-Letter. დაარქივებულია ორიგინალიდან — 13 ივლისი 2011. ციტირების თარიღი: 2 January 2013. ↑ Baker, Paul (2004). Fantabulosa: The Dictionary of Polari and Gay Slang, reprint, Continuum International Publishing Group, გვ. 201. ISBN 978-0-8264-7343-1.  ↑ Gentry, Cynthia W. (2005). The Bedside Orgasm Book: 365 Days of Sexual Ecstasy. Fair Winds, გვ. 293. ISBN 1-59233-101-7.  ↑ Anderson, Dan (2002). Sex Tips for Gay Guys, reprint, illustrated, Macmillan, გვ. 94. ISBN 978-0-312-28873-0.  ↑ 6.0 6.1 Paget, Lou (1999). How to be a great lover: girlfriend-to-girlfriend totally explicit techniques that will blow his mind. Random House, გვ. 148, 151. ISBN 978-0-7679-0287-8.  ↑ 5 Fun Foreplay Positions. AskMen.com. დაარქივებულია ორიგინალიდან — 11 აპრილი 2010. ციტირების თარიღი: 24 March 2010. ↑ Fulbright, Yvonne K. (2003). The Hot Guide to Safer Sex. Hunter House, გვ. 217. ISBN 978-0-89793-407-7. ციტირების თარიღი: 2014-05-15. [მკვდარი ბმული] ↑ Savage, Dan (April 23, 2009). „Savage Love“. The Stranger. ციტირების თარიღი: April 19, 2010.
ცისფერასებრნი

ცისფერასებრნი (ლათ. Lycaenidae) — დღის პეპლების ოჯახი. ფრთების შლილი 2-4 სმ აღწევს. უმეტესად მამლის ფრთები ცისფერია, დედლისა — მურა. უკანა ფრთები ზოგჯერ კუდით ბოლოვდება. ცისფერასებრნი ფართოდაა გავრცელებული. ცნობილია დაახლოებით 5200-მდე სახეობა, რომელთაგან აღსანიშნავია ამიერკავკასიის ენდემები: ლედერერის ცრუკუდა (ლათ. Pseudothecla ledereri), ოხიმის ოქროფერა (ლათ. Thersamonia ochimus) კავკასიური ელემენტი რომანოვის მრავალთვალა (ლათ. Thestor romanovi) და მრავალი სხვა. დიდმანიძე ე., ქართული საბჭოთა ენციკლოპედია, ტ. 11, თბ., 1987. — გვ. 228.
ცისფერგულა

ცისფერგულა, კურკურა (ლათ. Luscinia svecica) — ფრინველი ბეღურასნაირთა რიგისა. მამალს ზურგი მურა აქვს, კუდი — შავნარევი წითური, გული ლურჯი — თეთრ- ან წითურხალიანი. დედალი უფრო ბაცია. გავრცელებულია ევროპასა და აზიაში, ზამთრობს სამხრეთ აზიასა და ჩრდილოეთ აფრიკაში. საქართველოში ბუდობს მცირე კავკასიონზე, ვერტიკალურად აღწევს ზღვის დონიდან 2100 მ. მაისში დებს 4-7 კვერცხს; ინკუბაცია გრძელდება 2 კვირას. იკვებება მწერებითა და კენკრით. ჟორდანია რ., ქართული საბჭოთა ენციკლოპედია, ტ. 11, თბ., 1987. — გვ. 228.
სლოვენები

სლოვენები (სლოვენ. Slovenci) — სამხრეთი სლავების ეთნიკური ჯგუფის ყველაზე ჩრდილოეთით მცხოვრები ხალხი, რომლებიც ისტორიულად ცხოვრობდნენ სლოვენიურ მიწებზე. სლოვენებს ჩრდილოეთიდან ესაზღვრებიან გერმანულ ენოვანი ავსტრიელები, იტალიურად და ფრიულიურად მოლაპარაკეები დასავლეთიდან, უნგრულ ენოვანი ხალხები ჩრდილო-აღმოსავლეთიდან და ხორვატიულ-სლავურად მოსაუბრეები სამხრეთ-აღმოსავლეთით. სლოვენები საუბრობენ სლოვენურად, რომელიც არის სამხრეთსლავური ენების ჯგუფიდან და მნიშვნელოვანი მსგავსებები აქვს დასავლეთსლავურ ენებთან. დღეისთვის სლოვენები ძირითადად ცხოვრობენ სლოვენიაში, ასევე იტალიაში, ხორვატიაში, უნგრეთსა და ავსტრიაში წარმოადგენენ მკვიდრ უმცირესობებს. ემიგრანტების მნიშვნელოვანი რაოდენობა ცხოვრობს ევროპის ქვეყნებში, ამერიკაში, ავსტრალიაში, კანადასა და არგენტინაში. სლოვენიელებს შორის ყველაზე მეტად გავრცელებულია კათოლიციზმი, არიან აგრეთვე ლუთერანები და მართლმადიდებლები. ↑ 1.0 1.1 1.2 Zupančič, Jernej. (August 2004) Ethnic Structure of Slovenia and Slovenes in Neighbouring Countries (PDF). Slovenia: a geographical overview. Association of the Geographic Societies of Slovenia. ციტირების თარიღი: 10 April 2008. ↑ დაარქივებული ასლი. დაარქივებულია ორიგინალიდან — 2017-06-01. ციტირების თარიღი: 2014-05-04. ↑ Community Survey (2002). დაარქივებულია 2002 ორიგინალიდან — 12 თებერვალი 2020. ციტირების თარიღი: 13 October 2013. ↑ 4.0 4.1 Zupančič, Jernej (author), Orožen Adamič, Milan (photographer), Filipič, Hanzi (photographer): Slovenci po svetu. In publication: Nacionalni atlas Slovenije (Kartografsko gradivo) / Inštitut za geografijo, Geografski inštitut Antona Melika. Ljubljana: Rokus, 2001.(სლოვენური) ↑ Lucija Horvat. (6 February 2008) Zavest o slovenskih koreninah Slovene. Spletna Demokracija. ციტირების თარიღი: 10 April 2008. ↑ Tabelle 5: Bevölkerung nach Umgangssprache und Staatsangehörigkeit German (PDF). Volkszählung 2001: Hauptergebnisse I – Österreich. Statistik Austria (2002). ციტირების თარიღი: 2 June 2008. ↑ Population by ethnicity, by towns/municipalities. Republic of Croatia: Census 2001. Croatian Bureau of Statistics. ციტირების თარიღი: 1 June 2008. ↑ Population by ethnicity. Republic Statistical Office of Serbia. დაარქივებულია ორიგინალიდან — 29 მარტი 2020. ციტირების თარიღი: 24 February 2013. ↑ [https://web.archive.org/web/20141026124613/http://www.diplomatie.gouv.fr/fr/pays-zones-geo_833/slovenie_231/presentation-slovenie_1432/donnees-generales_1086.html დაარქივებული 2014-10-26 საიტზე Wayback Machine. Présentation de la Slovénie ↑ Population by mother tongue and main age groups, 1910–1941, 1970–2001. Population Census 2001. Hungarian Central Statistical Office (2004). დაარქივებულია ორიგინალიდან — 27 სექტემბერი 2007. ციტირების თარიღი: 1 June 2008.
გნეუს მალიუს მაქსიმუსი

გნეუს მალიუს მაქსიმუსი (ლათ. Gnaeus Mallius Maximus) — რომაელი პოლიტიკური მოღვაწე და კონსული. მონაწილეობდა არაუსიოს ბრძოლაში. მალიუს მაქსიმუსი გნეუს მალიუს მაქსიმუსი
პექტუსანი

პექტუსანი, ბაითოუშანი — პოტენციურად მოქმედი ვულკანი ჩანბაიშანის ქედზე. აღმართულია ჩინეთსა და კორეის სახალხო დემოკრატიულ რესპუბლიკას შორის. მანჯურია-კორეის მთების, მანჯურიისა და კორეის ნახევარკუნძულის უმაღლესი წერტილია. სიმაღლე 2744 მ. აგებულია უმთავრესად თეთრი პემზით, საიდანაც მოდის სახელწოდებაც. კრატერში ტიანჩის ტბაა. პექტუსანზეა მდინარეების სუნგარის, ტუმინძიანის და იალუძიანის სათავეები. 1959 წელს ვულკანის კორეულ ნაწილში შეიქმნა კორეის უდიდესი ნაკრძალი, ხოლო ჩინეთის მხარეს დაარსდა ბუნებრივი რეზერვატი. 1979 წელს ისინი გაერთიანდნენ საერთაშორისო ბიოსფერულ ნაკრძალში. ვულკანის ყველაზე მაღალი ნაწილი წელიწადში 8 თვით დაფარულია თოვლით. 1800 მ-მდე კალთები დამრეცია. ცნობილია ვულკანის 1597, 1668 და 1702 წლებში მომხდარი ამოფრქვევები. უკანასკნელი ამოფრქვევა მოხდა 1903 წელს, რომელსაც თან სდევდა აფეთქება ამოტყორცნილ ქვებთან და აირებთან ერთად. პექტუსანი ნიშნავს „თეთრთავა მთას“. ჩინეთსა და ჩრდილოეთ კორეაში მიჩნეულია წმინდა მთად. პექტუსანი — სტატია დიდი რუსული ენციკლოპედიიდან (რუსული) პექტუსანი (ინგლისური) — სტატია გლობალური ვულკანიზმის პროგრამიდან
ხანგრძლივი პარლამენტი

ხანგრძლივი პარლამენტი (ინგლ. Long Parliament) — გაერთიანებული სამეფოს პარლამენტის სახელწოდება 1640-1652 და 1659-1660 წლებში. დაშალა ოლივერ კრომველმა. 511 წევრიდან 91 წარმოადგენდა საგრაფოებს, 4 - უნივერსიტეტებს, ხოლო დანარჩენები ქალაქებს. პარლამენტს წევრებს შორის იყვნენ ლუციუს კერი და ჯონ პიმი. ხანგრძლივი ეწოდა პარლამენტს, რომელიც მოიწვია ჩარლზ I-მა 1640 წლის 3 ნოემბერს ეპისკოპოსების ომის შემდეგ. მას ეს სახელი ეწოდა იმის გამო, რომ მიიღო კანონი, რომლის ძალითაც პარლამენტის დათხოვნა შეეძლო მხოლოდ თავად დეპუტატებს. დეპუტატები კი არ ეთანხმებოდნენ მის დაშლას სტიუარტების რესტავრაციამდე. ხანგრძლივი პარლამენტი მოწვეული იყო 1640-1649 წლებში. 1649 წელს პარლამენტიდან გააძევეს დეპუტატი-პრესბიტერიანელები, დარჩენილ შემადგენლობას ეწოდა ხანგრძლივი პარლამენტის კუდი. British Civil Wars: The Long Parliament British Civil Wars: 1641 Time Line დაარქივებული 2017-09-06 საიტზე Wayback Machine. British Civil Wars: 1642 Time Line დაარქივებული 2012-05-07 საიტზე Wayback Machine. Full text of The Triennial Act. 15 February 1641 Full text of the Act against Dissolving the Long Parliament without its own Consent 11 May 1641 Full text of the act Abolishing the Star Chamber 5 July 1641 დაარქივებული 17 October 2011[Date mismatch] საიტზე Wayback Machine.Category:Webarchive-ის თარგის შეტყობინებები Full text of the Act Declaring the Illegality of Ship-money 7 August 1641 Full Text of the Grand Remonstrance, with the Petition accompanying it. 22 November 1641
ჯიდის ხელშეკრულება (1927)

ჯიდის ხელშეკრულება — დიდი ბრიტანეთისა და ნეჯდი და ჰიჯაზის სამეფოს ხელშეკრულება. ხელი მოაწერეს ქალაქ ჯიდაში 1927 წლის 20 მაისს. დიდმა ბრიტანეთმა ხელშეკრულების ძალით აღიარა აბდულ-აზიზის ხელისუფლება. აღნიშნული რეგიონები 1932 წელს გაერთიანდა და ეწოდა საუდის არაბეთი. სანაცვლოდ, მეფე აბდულ-აზიზი აღარ დაესხმოდა თავს მეზობელ, დიდი ბრიტანეთის პროტექტორატებს. სამშვიდობო ხელშეკრულებების სია U.S. Congratulates Saudi Arabia and Yemen on border agreement, June 2000 დაარქივებული 2010-04-20 საიტზე Wayback Machine. The British-Yemeni Society: Negotiating the Saudi-Yemeni international boundary დაარქივებული 2005-11-24 საიტზე Wayback Machine.
მოჰამედ ხათამი

მოჰამედ ხათამი (სპარს. محمد خاتمی; დ. 29 სექტემბერი, 1943) — ირანის მეხუთე პრეზიდენტი (1997-2005 წწ.). დაიბადა 1943 წლის 29 სექტემბერს იეზდის პროვინციის ქალაქ ერდეკანში. მისი უმცროსი ძმა მოჰამედ რეზა ხათამი დაქორწინებულია რუჰოლა ხომეინის შვილიშვილზე. 1969 წელს დაამთავრა ისპაანის უნივერსიტეტი და მიიღო ფილოსოფიის ბაკალავრის ხარისხი. შემდეგ მსახურობდა ირანის შეიარაღებულ ძალებში. 1970 წელს სწავლა გააგრძელა თეირანის უნივერსიტეტში. 1982-1992 წლებში იყო ირანის კულტურის მინისტრი. 1997 წლის 23 მაისს აირჩიეს ირანის პრეზიდენტად. თანამდებობა ეკავა ორი ვადით, 2005 წლამდე. ფლობს სპარსულ, არაბულ, ინგლისურ და ფრანგულ ენებს. ოფიციალური საიტი დაარქივებული 2007-10-16 საიტზე Wayback Machine.
ჯეკ უილშერი

ჯეკ ენდრიუ გარი უილშერი (ინგლ. Jack Andrew Garry Wilshere; დ. 1 იანვარი, 1992) — ინგლისელი ფეხბურთელი, რომელიც თამაშობს ვესტ ჰემ იუნაიტედსა და ინგლისის ეროვნულ ნაკრებში. თამაშობს ნახევარმცველის პოზიციაზე. უილშერი არსენალის აკადემიის აღზრდილია. მისი დებიუტი ძირითად გუნდში 2008 წელს შედგა, როდესაც ჯერ კიდევ 16 წლისა და 256 დღის იყო. ფეხბურთელის დებიუტი ინგლისის ეროვნულ ნაკრებში 2010 წლის 11 აგვისტოს შედგა, უნგრეთის წინააღმდეგ ამხანაგურ მატჩში. მანამდე უთამაშია ქვეყნის 16-წლამდელთა, 17-წლამდელთა, 19-წლამდელთა და 21-წლამდელთა გუნდებში. განახლდა: 17 მაისი, 2014 განახლდა: 18 ნოემბერი, 2014 ინგლისის ასოციაციის თასი (2): 2013-14, 2014-15 ინგლისის სუპერთასი: 2014 ვიკისაწყობში არის გვერდი თემაზე: ჯეკ უილშერი ჯეკ უილშერი. არსენალის საიტი ჯეკ უილშერი. football.co.uk ჯეკ უილშერი. soccerbase ჯეკ უილშერი Twitter-ზე ჯეკ უილშერი Facebook-ზე ჯეკ უილშერი Instagram-ზე ↑ Jack Wilshere. England Football Online. ↑ „Player Profile: Jack Wilshere“. Premier League. დაარქივებულია ორიგინალიდან — 2016-05-23. ↑ „Blackburn 0-4 Arsenal“. BBC. 13 September 2008. ↑ Gibbs and Wilshere make senior England debuts. „არსენალი“ (11 აგვისტო, 2010). ↑ 10. Jack Wilshere. Arsenal F.C.. ↑ 10. Jack Wilshere. Barclays Premier League. დაარქივებულია ორიგინალიდან — 2013-09-21. ↑ Player Info. englandstats.com.
არჩილ მესხი

არჩილ მესხი (დ. 2 ნოემბერი, 1995, თბილისი) — ქართველი ფეხბურთელი, თბილისის „დინამოსა“ და საქართველოს 19 წლამდე ფეხბურთელთა ნაკრების თავდამსხმელი. საქართველოს სუპერთასის გამარჯვებული (1): 2014/2015 საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე (ინგლისური) პროფილი დინამოს ოფიციალურ საიტზე (ქართული ენა)
დათო დარციმელია

დავით 'დათო' დარციმელია (დ. 28 იანვარი, 1995, მარტვილი) — ქართველი ფეხბურთელი, ნირედჰაზის „სპარტაკუსისა“ და საქართველოს 19 წლამდელთა ნაკრების თავდამსხმელი. საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე (ინგლისური)
100th Window

100th Window — ჯგუფ Massive Attack-ის მეოთხე სტუდიური ალბომი. გამოიცა 2003 წელს. ალბომზე ორიგინალური შემადგენლობიდან მხოლოდ რობერტ დელ ნაია მუშაობდა. ყველა სიმღერის ავტორები - რობერტ „3D“ დელ ნაია და ნილ დევიჯი, გარდა სიმღერებისა 2, 4 და 6 (დელ ნაია/დევიჯი/ო'კონორი) ↑ 100th Window საიტზე Metacritic წაკითხვის თარიღი: 7 ოქტომბერი 2011. ↑ Bush, ჯონ. 100th Window Massive Attack. Allmusic. ციტირების თარიღი: 28 ოქტომბერი 2011. ↑ Spence D.. (25 თებერვალი 2003) 100th Window – Music Review at IGN. Music.ign.com. დაარქივებულია ორიგინალიდან — 2010-01-17. ციტირების თარიღი: 6 სექტემბერი 2011. ↑ 3/03, p.97 ↑ Ott, კრის. (4 თებერვალი 2003) Massive Attack: 100th Window | Album Reviews. Pitchfork. დაარქივებულია ორიგინალიდან — 2009-03-18. ციტირების თარიღი: 28 ოქტომბერი 2011. ↑ CG: massive attack. Robert Christgau. ციტირების თარიღი: 6 სექტემბერი 2011. ↑ დაარქივებული ასლი. დაარქივებულია ორიგინალიდან — 2010-01-17. ციტირების თარიღი: 2014-05-16. ↑ 3/03, pp.117–8 ↑ Massive Attack – 100th Window – Review. Stylus Magazine. დაარქივებულია ორიგინალიდან — 2012-05-09. ციტირების თარიღი: 15 თებერვალი 2013. ↑ 3/03, p.104 ↑ 4/03, p.178 ↑ Olis Oficjalna lista sprzedaży (24 თებერვალი 2003). ↑ Official Albums Chart Top 100. ოფიციალური ჩარტების კომპანია (22 თებერვალი 2003). ციტირების თარიღი: 30 იანვარი 2016.
ტიანჩის ტბა

ტიანჩის ტბა (აგრეთვე ცნობილი როგორც ციური ტბა) — კრატერული ტბა ჩინეთსა და კორეის სახალხო დემოკრატიული რესპუბლიკის საზღვარზე, ზღვის დონიდან 2189,1 მ სიმაღლეზე. მოქცეულია ვულკან პექტუსანის კალდერაში. ფართობი 9,82 კმ². მაქსიმალური სიღრმე 384 მ. ნაპირები მეტად ციცაბოა, მრავალ ადგილას თითქმის შვეული. ოქტომბრის შუა რიცხვებიდან ივნისის შუა რიცხვებამდე ტბის ზედაპირი დაფარულია ყინულით. იკვებება წვიმის წყლით. წყალი მეტად გამჭვირვალეა. გამდინარეა. ტბიდან გამოედინება მდინარე სუნგარის ერთ-ერთი შენაკადი ერდაობაიხე. 1979 წლიდან ტბა შედის საერთაშორისო ბიოსფერული ნაკრძალის შემადგენლობაში. არის თევზი. ტიანჩის ტბა რუკაზე (ინგლისური)
ოლივერ უეიკმენი

ოლივერ უეიკმენი (დ. 26 თებერვალი, 1972) — ინგლისელი კლავიშისტი და კომპოზიტორი. ცნობილია, როგორც ჯგუფ Yes-ის მუსიკოსი, სადაც შეცვალა მამა, რიკ უეიკმენი. ჯგუფთან ერთად მუშაობდა 2008-2010 წლებში. ალბომში Fly from Here აგრეთვე არის მისი წვლილი, თუმცა ჩანაწერის დასრულებისთვის იგი ჯგუფიდან უკვე წავიდა. Heaven's Isle - ოლივერ უეიკმენი - (Opus Music 1997) Jabberwocky - ოლივერ უეიკმენი და კლაივ ნოლანი - (Verglas Music 1999) Heaven's Isle (ხელმეორე გამოცემა) - ოლივერ უეიკმენი - (Verglas Music 1999) The 3 Ages of Magick - ოლივერ უეიკმენი და სტივ ჰაუ - (Resurgence 2001) The Hound of the Baskervilles - ოლივერ უეიკმენი და კლაივ ნოლანი - (Verglas Music 2002) Chakras - ოლივერ უეიკმენი - (Disky / EMI Records 2002) The View From Here (EP) - ოლივერ უეიკმენი და რეიჩელი - (Watermark Records 2002) Purification by Sound - ოლივერ უეიკმენი - (President Records 2003) Spiritual Enlightenment & Inspiration - ოლივერ უეიკმენი - (Disky / EMI Records 2002) Mother's Ruin - ოლივერ უეიკმენი - (ProgRock Records 2005) Coming to Town - Live from Katowice (DVD და CD) - Oliver Wakeman Band - (MetalMind Records 2008 - DVD, 2009 CD) Ravens & Lullabies - 1 დისკიანი გამოცემა - ოლივერ უეიკმენი და გორდონ გილტრეპი - (Esoteric Antenna Records 2013) Ravens & Lullabies - 2 დისკიანი გამოცემა - ოლივერ უეიკმენი და გორდონ გილტრეპი - (Esoteric Antenna Records 2013) The 3 Ages of Magick (ხელმეორე გამოცემა) - ოლივერ უეიკმენი და სტივ ჰაუ - (Esoteric Recordings 2013) Dancing to the Devil's Beat - (Witchwood Media 2009) Strawberry Fayre (საკონცერტო) - (Witchwood Media 2010) In the Present – Live from Lyon (DVD და CD) - (Frontiers 2011) Fly from Here - კლავიშებიანების პარტიები 3 სიმღერაში Blue (პოლ ბონდი) (2013) Let the Song Begin (King Friday) (2012) Strange Ang3ls (დევიდ მარკ პირსი) - სოლო კლავიშებიანებზე Timeline (best of) & The Human Equation (Ayreon)- სოლო კლავიშებიანებზე სიმღერაში „Day17: Accident?“ One Among the Living (Mystery) - სოლო კლავიშებიანებზე სიმღერაში „Kameleon Man“ Spectrum (სტივ ჰაუ) - სოლო კლავიშებიანებზე 4 სიმღერაში Integration (Hybrid) - სოლო კლავიშებიანებზე სიმღერებში „Man on the Moon“ და „Moving Lights“ All Around the World (Prog Aid - სხვადასხვა შემსრულებელი) - სოლო კლავიშებიანებზე რიკ უეიკმენი (მამა) ადამ უეიკმენი (ძმა) ვიკისაწყობში არის გვერდი თემაზე: ოლივერ უეიკმენი ოფიციალური საიტი ოფიციალური Twitter ოფიციალური Facebook გვერდი The Oliver Wakeman Band საიტზე MySpace ↑ Oliver Wakeman member page. დაარქივებულია ორიგინალიდან — 2010-05-16. ციტირების თარიღი: 2010-05-21.